

**A képzési program**

**Bölcsődei dajka tanfolyam**

**A képzés jellege:**20/2017. (IX. 18.) EMMI rendeletben szabályozott hatósági képzés

A bölcsődei dajka tanfolyam szervezésében a Magyar Bölcsődék Egyesülete Módszertani Szervezetként működik közre.

**A képzés célja képessé tenni Önt,** hogy gyermekszerető viselkedésével, személyi gondozottságával, kommunikációs és beszédmintájával hasson a bölcsődés gyermek fejlődésére. Tisztelje a gyermeket, a szülőt; kapcsolataira a tapintat, az elfogadás legyen jellemző. Ismerje el a kisgyermeknevelő kompetenciáit és működjön együtt annak érvényesítésében. A tudomására jutott pedagógiai, működési és szervezési információkat kezelje titokként. Nevelési kérdésekben az érdeklődő szülőket tapintatosan irányítsa a kisgyermeknevelőhöz.

A bölcsődei dajka tanfolyam felkészíti a résztvevőket a bölcsődében, mini bölcsődében a kisgyermeknevelő segítőtársaként:

* a munkához szükséges higiénés feltételek biztosítására,
* a gyermekek neveléséhez, gondozásához szükséges eszközök előkészítésében, a környezet rendjének, tisztaságának megteremtésére,
* a kisgyermeknevelő iránymutatásával **szükség szerint gondozásra a gyermekek felügyeletében, mini bölcsődében gondozásában**.

A képzés kidolgozóinak törekvése, hogy a bölcsődés gyermekek nevelésében részt vevő segítő munkatársaknak az alapelvekkel összhangban történő egységes szemléletű felkészítése nagymértékben hozzájáruljon a családokat partnernek tekintő, családbarát bölcsődék működtetéséhez.

**A képzés formája:**csoportos képzés

**A megengedett hiányzás:**10% az elméleti képzésről, 0% a gyakorlati képzésről

**A képzésen való részvételhez előírt feltételek:**

* legalább alapfokú iskolai végzettség
* egészségügyi alkalmassági vizsgálat
* aktív munkaviszony vagy előszerződés a munkaviszony létesítésére

**A képzés óraszáma:**100 óra (75 óra elmélet, 25 óra szakmai gyakorlat) Az elméleti felkészítés a tanórákon történik. A tanórák 45 perces időtartamban értendők.

A külső egyéni szakmai gyakorlat óraszáma: 25 tanóra, melyet a 4. képzési napot követően a szóbeli vizsgát megelőző 5. munkanapig kell elvégezni. A gyakorlati helyszín kizárólag bölcsőde lehet, a szakmai gyakorlat szervezése egyéni.

**Tematika:**

* I. Modul: A bölcsődei neveléshez, gondozáshoz járuló segítő feladatok a bölcsődei dajka tevékenységében
* II. Modul: Takarítási és egyéb feladatok a bölcsődei dajka tevékenységében

**Óraszámok:**

* Kommunikációs ismeretek és gyakorlat /18 óra
* Munkajog, munkavédelem, környezetvédelem / 8 óra
* Pedagógiai-pszichológiai alapismeretek / 16 óra
* Elsősegélynyújtás és betegápolás alapismeretek /8 óra
* Gondozási ismeretek / 25 óra

A képzés részletes tananyagtartalma a honlapon letölthető Dajka tanulói jegyzetben.

**Az értékelés rendszere:**

A modulok teljesítéséről vizsgabizottság előtt, írásban, szóban és gyakorlatban történik számonkérés.

**A minősítés:**

* „megfelelt” vagy
* „nem felelt meg” lehet.

**A képzés elvégzését igazoló dokumentum megnevezése:** tanúsítvány

**Képzés+ vizsgadíj költsége: 60.000 Ft**

A képzés heti 2x4 nap Hetente hétfőtől-csütörtökig 9:00 – 16:45 óráig tart.

A tervezett tanfolyamok száma, helyszíne igény szerint változhat!

**Jelentkezés módja:** **mbedajka@gmail.com** **- jelentkezési lap csatolásával, mely az MBE**

**honlapjáról letölthető**